Public procurement notice: Contract Notice
Published: 2016-06-02
Buyer: Οργανισμός Κεντρικών Αγορών και Αλιείας
Country: GR
Region: Kavala
Contract type: Services
Procedure: Open procedure
CPV classification: 79713000: Guard services
Estimated value: 948230 EUR
Submission deadline: 2016-07-22
Award criteria: Lowest price

Technical requirements: Διακήρυξη 2835/30-05-2016 ανοικτού διεθνούς διαγωνισμού σε ευρώ με σφραγισμένες προσφορές και κριτήριο κατακύρωσης τη χαμηλότερη προσφορά (όπως ορίζεται από τους όρους της παρούσης) για την ανάδειξη αναδόχου για την παροχή υπηρεσιών φύλαξης υποκαταστημάτων Ο.ΚΑ.Α. Α.Ε. Ιχθυόσκαλων Θεσσαλονίκης, Καβάλας, Χαλκίδας και της Λαχαναγοράς Πατρών.
Η διάρκεια της σύμβασης ορίζεται για χρονικό διάστημα δύο (2) ετών από της υπογραφής της σύμβασης, δυναμένη να παραταθεί μονομερώς από τον Ο.Κ.Α.Α. Α.Ε. για (1) έτος, από τη λήξη της, με τους ίδιους όρους, εφόσον προς τούτο συναινεί ο ανάδοχος, χωρίς αναπροσαρμογή του τιμήματος και τυχόν παράταση θα επιφέρει αναλογική αναπροσαρμογή του προϋπολογισθέντος ποσού για το έργο.
1. Κατά της διακήρυξης του διαγωνισμού, της συμμετοχής προμηθευτή σε αυτόν και της διενέργειας του, έως και την κατακυρωτική απόφαση, επιτρέπεται ένσταση για λόγους νομιμότητας και ουσίας (ενδικοφανής προσφυγή).
Με την ένσταση που ασκείται κατά της κατακυρωτικής απόφασης επιτρέπεται και η προβολή λόγων που αφορούν την πληρότητα και νομιμότητα των δικαιολογητικών, τα οποία προσκομίζει ο προσφέρων προς τον οποίον πρόκειται να γίνει η κατακύρωση, δυνάμει του άρθρου 3 του παρόντος Παραρτήματος.
2. Οι ανωτέρω ενστάσεις υποβάλλονται εγγράφως στο αρμόδιο για την διενέργεια του διαγωνισμού όργανο του φορέα, ως εξής:
Μέσα στο μισό του χρονικού διαστήματος από τη δημοσίευση της διακήρυξης μέχρι την ημερομηνία λήξεως της προθεσμίας υποβολής των προσφορών. Για τον καθορισμό της προθεσμίας αυτής συνυπολογίζονται και οι ημερομηνίες της δημοσίευσης και της υποβολής των προσφορών και η προθεσμία υπολογίζεται με βάση την αποστολή της ανακοίνωσης στην Επίσημη Εφημερίδα των ΕΚ. Η ένσταση εξετάζεται από την Επιτροπή Ενστάσεων και το Δ.Σ. του Ο.Κ.Α.Α. Α.Ε. εκδίδει την σχετική απόφαση του το αργότερο πέντε (5) εργάσιμες ημέρες πριν από την διενέργεια του διαγωνισμού.
Β. Κατά των πράξεων ή παραλείψεων της αναθέτουσας αρχής που αφορούν την συμμετοχή οποιουδήποτε προμηθευτή στον διαγωνισμό ή την διενέργεια του διαγωνισμού ως προς τη διαδικασία παραλαβής και αποσφράγισης των προσφορών, κατά τη διάρκεια διεξαγωγής του ιδίου του διαγωνισμού και εντός της επόμενης εργάσιμης ημέρας από αυτήν κατά την οποία ο ενιστάμενος έλαβε γνώση του σχετικού φακέλου. Η ένσταση αυτή δεν επιφέρει αναβολή ή διακοπή του διαγωνισμού, αλλά εξετάζεται κατά την αξιολόγηση των αποτελεσμάτων του διαγωνισμού από την Επιτροπή Ενστάσεων και εκδίδεται η σχετική απόφαση μετά από γνωμοδότηση αυτού.
Η ένσταση κατά της συμμετοχής προμηθευτή σε διαγωνισμό κοινοποιείται υποχρεωτικά σε αυτόν κατά του οποίου στρέφεται, εντός δύο (2) ημερών από της υποβολής της.
Γ. Κατά της διενέργειας του διαγωνισμού έως και την κατακυρωτική απόφαση, μέσα σε χρονικό διάστημα τριών (3) εργασίμων ημερών, αφότου ο ενδιαφερόμενος προμηθευτής έλαβε γνώση της σχετικής πράξεως ή παραλείψεως της αναθέτουσας αρχής.
Η ένσταση αυτή κοινοποιείται υποχρεωτικά, εντός δύο (2) ημερών από την υποβολή της, σε αυτόν κατά του οποίου στρέφεται. Η ένσταση εξετάζεται από την Επιτροπή Ενστάσεων και το Δ.Σ. του Ο.Κ.Α.Α. Α.Ε. εκδίδει την σχετική απόφαση του το αργότερο σε δέκα (10) εργάσιμες ημέρες από την λήξη της προθεσμίας υποβολής ενστάσεων.
Δ. Εκτός των ανωτέρω περιπτώσεων, κατά της κατακυρωτικής απόφασης, όσον αφορά τη νομιμότητα και πληρότητα των δικαιολογητικών του άρθρου 3 του παρόντος Παραρτήματος, μέσα σε χρονικό διάστημα τριών (3) εργασίμων ημερών, αφότου ο ενδιαφερόμενος προμηθευτής έλαβε γνώση της ανωτέρω κατακυρωτικής απόφασης και των ως άνω δικαιολογητικών.
Η ένσταση αυτή κοινοποιείται υποχρεωτικά, εντός δύο (2) ημερών από την υποβολή της στον μειοδότη κατά του οποίου στρέφεται. Η ένσταση εξετάζεται από την Επιτροπή Ενστάσεων και το Δ.Σ. του Ο.Κ.Α.Α. Α.Ε. εκδίδει την σχετική απόφαση του το αργότερο σε δέκα (10) εργάσιμες ημέρες από την λήξη της ανωτέρω τριημέρου προθεσμίας.
3. Επειδή ο διαγωνισμός διέπεται από το κοινοτικό δίκαιο, οι προσφυγές ενώπιον δικαστικών ή διοικητικών αρχών κατά αποφάσεων της αναθέτουσας αρχής διέπονται από τις διατάξεις του Ν. 3886/2010 (ΦΕΚ 173/Α/30.9.2010).
Πριν υποβάλλει την αίτηση ασφαλιστικών μέτρων, ο ενδιαφερόμενος οφείλει, μέσα σε προθεσμία δέκα (10) ημερών αφότου έλαβε πλήρη γνώση της παράνομης πράξης ή παράλειψης, να ασκήσει προδικαστική προσφυγή ενώπιον της αναθέτουσας αρχής.
Η αναθέτουσα αρχή υποχρεούται να απαντήσει αιτιολογημένα μέσα σε προθεσμία δεκαπέντε (15) ημερών από την άσκηση της προδικαστικής προσφυγής και αν την κρίνει βάσιμη, λαμβάνει τα κατάλληλα μέτρα. Εάν παρέλθει άπρακτη η παραπάνω προθεσμία, τεκμαίρεται η απόρριψη της προδικαστικής προσφυγής. Η αίτηση ασφαλιστικών μέτρων κατατίθεται στο αρμόδιο δικαστήριο μέσα σε προθεσμία δέκα (10) ημερών από τη ρητή ή σιωπηρή απόρριψη της προδικαστικής προσφυγής και δεν επιτρέπεται να περιέχει αιτιάσεις διαφορετικές από τις αιτιάσεις της προδικαστικής προσφυγής.